ฮั่งเส็งปิดลบ 160.55 จุด เหตุวิตกศก.จีนชะลอตัว
ฮั่งเส็งปิดลบ 160.55 จุด เหตุวิตกศก.จีนชะลอตัว
14 ต.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งลดลง 160.55 จุด หรือ 0.71% ปิดวันนี้ที่ 22,439.91 จุด เนื่องจากความวิตกกังวลเกี่ยวกับการชะลอตัวของเศรษฐกิจจีน หลังจากมีการเปิดเผยข้อมูลเศรษฐกิจที่ซบเซา
สำนักงานสถิติแห่งชาติของจีน (NBS) เปิดเผยว่า ดัชนีราคาผู้บริโภค (CPI) ของจีนในเดือนก.ย.ปรับตัวขึ้น 1.6% เมื่อเทียบรายปี ซึ่งชะลอลงจากอัตราการขยายตัว 2.0% ในเดือนส.ค.
โดยดัชนี CPI เดือนก.ย.ชะลอลงเป็นครั้งแรกหลังจากที่ขยายตัวมากขึ้นมาเป็นเวลา 3 เดือนติดต่อกัน ขณะเดียวกันดัชนีราคาผู้ผลิต (PPI) ของจีน ซึ่งเป็นมาตรวัดเงินเฟ้อระดับค้าส่ง ร่วงลง 5.9% เมื่อเทียบรายปี ในเดือนก.ย. ซึ่งไม่เปลี่ยนแปลงจากในเดือนส.ค.ที่หดตัวลง 5.9% เช่นกัน เทียบรายปี โดยเดือนก.ย.นับเป็นเดือนที่ 43 ติดต่อกันแล้วที่ดัชนี PPI ของจีนมีการขยายตัวที่ติดลบ